AfriForum en Gaan Groen Knysna skenk bome vir vleilandprojek - AfriForum
AfriForum en Gaan Groen Knysna het op 16 Februarie 2018 bome aan die Knysna Plaaslike Munisipaliteit geskenk, wat geplant is by die vleiland in Brenton (Knysna). Dit volg nadat die vleiland tydens verlede jaar se verwoestende brande baie skade gely het. Dié aksie is ook ter viering van Wêreldvleilanddag wat op 2 Februarie vanjaar plaasgevind het.
"Bome bind en stabiliseer die grond vir optimale rehabilitering, skep 'n omgewing vir beter plantegroei, dien as 'n habitat en verskaf voedsel vir die breër biodiversiteit in 'n vleiland," sê Chris Boshoff, koördineerder vir omgewingsake by AfriForum.
"Ons finale aanslag, wat deel uitmaak van Internasionale Vleilandweek, was die plant van tien inheemse bome by die ou Brenton-stortingsterrein. Baie dankie aan AfriForum vir die skenk van die bome. Elke boom is deur 'n plaaslike inwoner 'aangeneem' en sal versorg word sodat ons 'n klein woud hier kan vestig," sê Pamela Booth, bestuurder van omgewingsbeplanning by die munisipaliteit.
"Dit is vir AfriForum belangrik om vleilande te bewaar en te verseker dat ons noodsaaklike ekostelsels optimaal funksioneer binne unieke biodiversiteite. AfriForum is sensitief vir die gebruik van water gedurende die droogtekrisis, daarom is 'n vleiland 'n ideale plek om bome te plant, omrede ons nie munisipale water uit die stelsel neem om die bome nat te lei nie," sluit Boshoff af.
Post Tags:	#biodiversiteit#Bome#Brande#Brenton#Gaan Groen Knysna-projek#inheems#Knysna#Vleiland#Vleilandweek#Wêreldvleilanddag
Die burgerregte-organisasie AfriForum het op 11 Julie 2019 voorstelle ingedien en voorstelle aan die Nasionale Energiereguleerder van Suid-Afrika (Nersa) gemaak, asook 'n…
Lees meer AfriForum maak voorstelle aan Nersa oor elektrisiteitstariefverhogingContinue
AfriForum se Springbok-tak het in 2014 'n hofsaak teen Aubrey Baartman, voormalige munisipale bestuurder van die Nama Khoi Plaaslike Munisipaliteit,…